Πρότυπο ΓΕΛ Βαρβακείου Σχολής

Φύλλο εργασίας 2 στον Ρατσισμό

Διδάσκων: Νικόλαος Κων/νου Αλέφαντος

**Καταστασιακή περίσταση:** Υποθέστε ότι ως τμήμα πήρατε την απόφαση να οργανώσετε μια Ημερίδα με θέμα τον Ρατσισμό. Στην Ημερίδα θα προσκαλέσετε την υπόλοιπη μαθητική κοινότητα του σχολείου σας, τη διεύθυνση του σχολείου και το σύλλογο διδασκόντων, το σύλλογο γονέων και κηδεμόνων του σχολείου και τις δημοτικές αρχές της περιοχής, στην οποία υπάγεται το σχολείο σας. Επίσης, στην Ημερίδα θα υπάρξει μια εναρκτήρια ομιλία από έναν εκπρόσωπο του τμήματός σας, θα ακολουθήσει η ομιλία-παρέμβαση ενός εκπροσώπου ανθρωπιστικής οργάνωσης που έχετε προσκαλέσει και θα προβληθούν δημιουργίες της μαθητικής σας κοινότητας για τον ρατσισμό και τις στερεότυπες αντιλήψεις (ζωγραφιές, τραγούδια, κόμικ κ.α.). Τέλος, θα ακολουθήσει συζήτηση για το θέμα. Η εκδήλωση είναι προγραμματισμένη για τις 5 Απριλίου 2017, ώρα 5 μ.μ. στην αίθουσα τελετών του σχολείου σας.

Βασισμένοι στα παραπάνω:

# ΟΜΑΔΑ 1η

Να δημιουργήσετε μια αφίσα (εικόνα – κείμενο 150 περίπου λέξεων) με την οποία θα προβάλλετε την εκδήλωση και το περιεχόμενό της.

# ΟΜΑΔΑ 2η

Να συντάξετε μια επιστολή 300 περίπου λέξεων στον εκπρόσωπο της ανθρωπιστικής οργάνωσης, με την οποία θα τον προσκαλείτε να πάρει μέρος στην ημερίδα και να εκφωνήσει ομιλία σχετικά με το θέμα του ρατσισμού και των στερεότυπων αντιλήψεων οι οποίες προκαλούν τις κοινωνικές διακρίσεις στην εποχή μας.

# ΟΜΑΔΑ 3η

Να συντάξετε σε 100 λέξεις την ανακοίνωση, που θα αναρτηθεί στον πίνακα ανακοινώσεων του σχολείου σας, με την οποία θα ενημερώνετε τους συμμαθητές σας για την εκδήλωση και το περιεχόμενό της.

Επίσης, να συντάξετε σε 150 περίπου λέξεις πρόσκληση προς τη Διευθύντρια και τον Σύλλογο Διδασκόντων του σχολείου σας, με την οποία θα τους καλείτε να παρευρεθούν στην Ημερίδα.

# ΟΜΑΔΑ 4η

Να συντάξετε σε 300 περίπου λέξεις το κείμενο με το οποίο θα ενημερώνετε και θα προσκαλείτε τον Δήμαρχο Ψυχικού και τα μέλη του δημοτικού συμβουλίου να παρευρεθούν στην Ημερίδα που πρόκειται να οργανώσετε.

# ΟΜΑΔΑ 5η

Να συντάξετε σε 300 περίπου λέξεις το κείμενο –εισήγηση, το οποίο ένας εκπρόσωπος του τμήματός σας θα εκφωνήσει στην αρχή της εκδήλωσης.